
Preşedintele Georgiei, doamna Salome Zourabichvili, este fostul ambasador al Franţei în Georgia. Deşi 
provine dintr-o familie georgiană refugiată în Franţa încă din primii ani ai revoluţiei bolşevice, doamna 
Zourabichvili a devenit cetăţean georgian abia în 2004, la timp pentru a deveni ministru de externe al 


Georgiei și apoi preşedinte al acesteia. 


Primul ministru al Georgiei, domnul Irakli Kobakhidze, are un doctorat în drept obținut în Germania, a fost 
angajat USAID precum şi membru al Open Society — adică a fost pe un stat de plată finanţat direct de George 


Soros. 


Preşedintele parlamentului georgian, domnul Shalva Papuashvili, este fost angajat GIZ — adică al guvernului 


federal german. 


Practic întreg establishment-ul politic georgian are conexiuni şi interese de netăgăduit în zona organizaţiilor 


internaționale cu finanțare preponderent occidentală sau în zona ONG-urilor finanţate de Europa sau SUA. 


La începutul anilor 2000 am locuit în Georgia timp de doi ani, lucram pentru UE. La începutul anilor 2000 
Georgia era extrem de similară României imediat după revoluția din “89. Mă simţeam ca acasă, retrăiam — 
mult mai confortabil — anii studenţiei. Îmi părea firesc ca elitele să migreze către organizaţiile internaţionale, 
acesta a fost şi începutul parcursului meu profesional. La începutul anilor *90 dl. Soroș plătea direct sau prin 
interpuşi multe sute de dolari ca salarii unor foşti colegi de facultate în vreme ce un medic preparator 
universitar angajat câştiga sub 100 de dolari. Situația era similară în Georgia, secretarele mele câştigau salarii 
de 5-6 ori mai mari decât salariul oricărui profesor universitar angajat la Universitatea din Tiblisi. Trebuie 
însă spus că dacă în studenţie nu înțelegeam prea bine ce se petrece în jurul meu, în Tbilisi înţelegeam deja 
foarte bine mecanismele prin care societatea georgiană urma să fie destructurată şi deturnată de la evoluția 


naturală pe care aceasta ar fi putut să o urmeze după căderea totalitarismului comunist. 


Diviziunea muncii era clară în Georgia: SUA era implicată în reformele hard — reformarea armatei şi a 
economiei georgiene în vreme ce UE își asumase chestiunile soft — chestiunile culturale precum și 
învățământul. Deşi lucram pentru UE, aveam sediul în clădirea Open Society — adică al fundației Soroş. Zi 
de zi aveam parte de o manifestaţie de protest în fața clădirii, pentru a ajunge la birou trebuia să trec printr-o 


mulțime revoltată de prezenţa UE în Georgia. 


Premoniţia şi tenacitatea mulțimii îmi păreau remarcabile, mi-ar fi plăcut să le fi văzut și la conaţionalii mei. 
În ciuda banilor care au început să curgă către organizaţiile recepte — fie ele publice sau private — sau către 
persoanele fizice dispuse să promoveze în Georgia valorile aşa zis europene, societatea georgiană s-a dovedit 
a fi o nucă prea tare, aceasta nu a cedat mitei europene şi nici în fața celei americane. După o perioadă în care 
steagurile UE apăreau ubicuu la fiecare colţ de stradă, pe fiecare clădire publică, opoziția s-a coagulat și în 
final se pare că a câștigat războiul cultural. Deși atât SUA cât și UE au încercat să le servească georgienilor 
un meniu complet aceştia au preferat să participe doar la un bufet suedez, i-au aruncat pe fereastră pe 


discipolii lui Karl Popper şi au ales dieta prescrisă de Milton Friedman. 


Nu mai sunt la curent cu actualitatea politică georgiană. Totuşi, spre deosebire de noi românii, cred că 
georgienii au o oarecare şansă să-şi recupereze ţara, încă se mai pot dezvolta natural folosind uneltele oferite 
de Adam Smith sau von Mises pentru a se creşte economic fără să uite cine sunt şi de unde vin. Și asta pentru 
că în Georgia — spre deosebire de România — marxismul post modern nu a creat metastaze care să migreze 
dinspre ONG-uri şi organizații non-guvernamentale către departamentele de HR ale corporațiilor occidentale. 
Corporaţiile occidentale — woke şi corecte politic — nu domină mediul de afaceri georgian, acestea sunt în 
competiție acerbă cu firme autohtone sau cu cele din zona ex-URSS şi ca urmare nu au marje de profit care 


să le lase spaţiu pentru exersarea unor politici woke în Georgia. Lesbiana cu părul roz, uşor oligofrenă dar cu 


ideologic în mediul organizaţiilor internaţionale / ONG. Economia georgiană este o economie liberă, a fost o 
economie liberă în ultimele aproape două decenii, aceasta a avut suficient timp pentru a produce prosperitate, 
este suficient loc pentru oamenii studioşi, pentru tinerii serioşi într-o astfel de economie, fauna ONG / 


organizaţii internaționale nu este singura opţiune pentru aceștia. 


Acesta este contextul în care a fost votată legea care face titluri de presă în aceste zile, legea este importantă 
pentru societatea georgiană, parlamentul georgian doreşte ca diversele ONG-uri şi instituţii de presă să-şi 
publice transparent sursele de finanţare. Lipsit de piciorul corporatist omul woke georgian este vulnerabil şi 
greoi iar publicarea surselor de finanţare va afecta credibilitatea mesajului woke occidental în Georgia. 
Desigur, de îndată ce legea de mai sus a fost votată, SUA a anunțat măsuri de retorsiune, este firesc să fie 


astfel. 


După ce a publicat sute şi mii de articole în care vacile în proprietate privată erau demonizate ca fiind 
vinovate pentru ceea ce hotnews.ro numește încălzire globală, oficina de propagandă occidentală a publicat 
într-una din zilele trecute un articol care demonstrează că zimbrii aflaţi în proprietatea guvernului „ajută ... 
la atenuarea celor mai grave efecte ale crizei climatice”. Da, mintea progresistă este plină de surprize, este 
capabilă să identifice nuanţe nebănuite, ceea ce este contradictoriu şi ridicol pentru mintea omului vechi 
devine firesc şi coerent pentru cititorii antrenați de hotnews.ro pentru a descifra subtilitățile gândirii woke. Și 
tocmai pentru ca alchimia hotnews.ro sau a altor stabilimente similare să nu mai fie misterioasă pentru omul 
vechi, pentru omul încă neinfectat cu virusul woke, pentru ca logica particulară a unor astfel de organizaţii să 
nu mai pară un mister de nepătruns, o lege care să facă publice finanţarea presei şi a ONG-urilor prezente în 


România îmi pare extrem de necesară. 

